-บรรยากาศ-
ด้วยชื่อร้านที่ดูลึกลับ ทางร้านจึงใช้โทนสีน้ำตาลเข้มและดำเป็นสีหลักในการตกแต่งร้านค่ะ มีโซนให้ถ่ายรูปหลายโซนเลย

-เมนู-
น้ำแข็งไส โทสต์ ขนมหวาน และเครื่องดื่มชนิดต่างๆ

-อาหารที่สั่ง-
1. “Berry Snow” (Size ใหญ่ 240 บาท) เกล็ดน้ำแข็งสีขาวนวลกองพูนที่ถูกเสิร์ฟมาในชามปากกว้าง วางด้วยก้อนครีมชีส ราสเบอรี่ บลูเบอรี่ ราดด้วยซอสบลูเบอรี่ และนมข้นหวาน รสชาติอร่อยค่ะ หวานๆเปรี้ยวๆ เข้ากันดี
2. “Green Tea Snow” (Size เล็ก 120 บาท) เกล็ดน้ำแข็งสีขาวนวลตัดกับสีของชาเขียวที่ทางร้านเรียงชั้นไว้ ราดด้วยถั่วแดง นมข้น และปิดทับด้วยแป้งต็อกสไตล์เกาหลี ถ้วยนี้หวานนมข้นและถั่วแดงกำลังดี เข้ากับรสขมและหอมจากชาเขียว มีแป้งต็อกให้เคี้ยวหนึบหนับด้วยค่ะ
3. “Cinnamon Toast” (135 บาท) โทสต์ขนมปังปอนด์ อาจดูธรรมดาไปหน่อย แต่ทางร้านซ่อนความพิเศษไว้ที่แป้งต็อกที่อยู่ตรงกลางระหว่างแผ่นขนมปังปิ้งสองแผ่น หั่นมาพร้อมทาน โรยด้วยอัลมอนด์บน ไอศครีมวานิลลาหนึ่งลูก ราดน้ำผึ้ง จานนี้แปลกตรงแป้งต็อกที่เพิ่มความเหนียวนุ่มตรงกลาง และอัลมอนด์หอมๆที่ทางร้านโรยมาด้วยค่ะ โดยรวมอร่อยดี

-บริการ-
ที่จริงทางร้านน่าจะให้ลูกค้าบริการตัวเองค่ะ คือออเดอร์ที่เคาท์เตอร์ แล้วพนักงานก็จะให้อุปกรณ์เรียกไปรับที่เคาท์เตอร์ตอนออเดอร์ของเราเสร็จเรียบร้อยค่ะ แต่ด้วยคามที่วันที่ไปลูกค้าไม่เยอะมาก เจ้าของเลยบริการเองด้วยความยิ้มแย้ม

-การเดินทาง- 
ร้านอยู่ชั้น 2 ของโครงการ I'm park สามย่าน

-ที่จอดรถ- 
ลานจอดรถบริเวณรอบโครงการ

KiMCHi WaSaBi
04/02/2015